

***ОБЩИНСКИ СЪВЕТ- БЛАГОЕВГРАД***

***ОБЩИНСКИ МЛАДЕЖКИ ПАРЛАМЕНТ- БЛАГОЕВГРАД***

***ЦПЛР- ЦЕНТЪР ЗА ЛИЧНОСТНО И ТВОРЧЕСКО РАЗВИТИЕ***

***НА ДЕЦАТА НА БЛАГОЕВГРАД***

**РЕГЛАМЕНТ**

**ЗА ОРГАНИЗИРАНЕ И ПРОВЕЖДАНЕ НА**

**КОНКУРС ЗА ЕСЕ НА ТЕМА**

***„БЛАГОЕВГРАД И ЕВРОПЕЙСКИЯТ СЪЮЗ – ВЪЗМОЖНОСТИ ЗА МЛАДИТЕ ХОРА”***

**ПОСВЕТЕН НА ЧЛЕНСТВОТО НА БЪЛГАРИЯ В ЕВРОПЕЙСКИЯ СЪЮЗ**

**I. ЦЕЛИ НА КОНКУРСА**

1. Стимулиране на интереса на младите хора към ролята и значението на България и Благоевград и региона в Европейския съюз.
2. Разширяване на познанията за възможностите, които ЕС предоставя на младежите в сферата на образование, мобилност и професионално развитие.
3. Насърчаване на критичното мислене и способността за аргументирано изразяване на мнение по обществено значими теми.
4. Популяризиране на активното гражданско участие и ролята на младите хора в изграждането на европейското бъдеще на Благоевград и България.

**II. УСЛОВИЯ ЗА УЧАСТИЕ**

* Участието в конкурса е индивидуално.
* В конкурса могат да участват ученици от **VIII до XII клас** от всички училища, както и възпитаници на ЦПЛР, образователни и културни институции.
* Есетата трябва да бъдат напечатани на компютър с шрифт *Times New Roman*, размер 12-14 pt.
* Всеки участник изпраща есето си на адрес: Благоевград 2700, ул. „Бистрица“ №1 (Младежки дом), Пощенска кутия 152
* Крайният срок за изпращане на есетата е **20 март 2025 г.**

**Анонимност на оценяването:**

* Участниците следва да поставят есето си в голям плик без лични данни.
* В отделен **малък запечатан плик** **/поставен в големия плик/** трябва да бъдат посочени следните данни:
  + Трите имена на автора
  + Клас
  + Образователна институция (училище, ЦПЛР, школа, клуб и др.)
  + Телефон и e-mail за контакт
  + Име на ръководителя (ако има такъв)

**Забранено използването на изкуствен интелект (ChatGPT; DeepSeek; и други)!**

**Всеки участник, използващ изкуствен интелект по някакъв начин за писане на есето ще бъде дисквалифициран!**

**III. ПРОВЕЖДАНЕ НА КОНКУРСА**

* Всички получени есета ще бъдат оценени **анонимно и безпристрастно** от жури, в състав: двама общински съветници и един представител на ЦЛТРДБ.
* Критерии за оценка и класиране на есетата са: оригиналност, аргументация и езикова култура.
* Участниците ще бъдат поканени на **официална церемония по награждаване** по време на сесия на Общински съвет Благоевград, за което ще бъдат допълнително уведомени.
* Всички участници ще получат **грамоти за участие**.
* Най-добрите есета ще бъдат наградени с призови места и специални награди.

**IV. НАГРАДЕН ФОНД**

* Ще бъдат връчени награди за **I, II и III място**.
* Ще бъдат връчени грамоти на всички участници.
* Организаторите си запазват правото да присъдят и допълнителни награди.

**V. КОНТАКТИ**

**ЦПЛР- Център за личностно и творческо развитие на децата на Благоевград**

**Адрес:**Благоевград 2700, ул. „Бистрица“ №1 (Младежки дом), Пощенска кутия 152

**E-mail:** omp.blagoevgrad@gmail.com

**За контакти:**0878 59 75 69 – Даниел Рангелов (председател на ОМПБ – Благоевград)

**Работно време:**08:30 – 17:30 ч. (всеки работен ден) Творбите могат да бъдат изпращани и чрез избрана от участниците куриерска фирма.

Организаторите си запазват правото да променят регламента при необходимост.